b'\n_START_ARTICLE_\nRootkit\n_START_PARAGRAPH_\nRootkit eli piilohallintaohjelma on ohjelmisto, joka asentuu tietokoneelle hy\xc3\xb6kk\xc3\xa4\xc3\xa4j\xc3\xa4n saatua sen hallintaansa. Piilohallintaohjelma on my\xc3\xb6s usein troijalainen, joka v\xc3\xa4litet\xc3\xa4\xc3\xa4n toisen ohjelmiston avulla asennettavaksi. Yleens\xc3\xa4 piilohallintaohjelmat pyrkiv\xc3\xa4t piilottamaan itsens\xc3\xa4 asentumalla itse k\xc3\xa4ytt\xc3\xb6j\xc3\xa4rjestelm\xc3\xa4\xc3\xa4n jonkin siin\xc3\xa4 olevan tietoturva-aukon avulla, sek\xc3\xa4 tuhoamalla j\xc3\xa4ljet tartunnasta ja piilottamalla tietokoneella olevat vieraat prosessit tai verkkoyhteydet. Piilohallintaohjelmaan kuuluu usein et\xc3\xa4hallintamahdollisuus (takaovi).'